PATVIRTINTA

Šilalės rajono savivaldybės

administracijos direktoriaus

2020 m. gegužės 11.d. įsakymu Nr.DĮV-413

**ŠILALĖS RAJONO GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS SPECIALIOJO PLANO KEITIMO**

**PLANAVIMO DARBŲ PROGRAMA**

1. **Specialiojo plano rengimo pagrindas:** Šilalės rajono savivaldybės tarybos 2020 m. balandžio 24 d. sprendimas Nr. T1-121 „Dėl Šilalės rajono savivaldybės teritorijos alternatyvių energijos šaltinių – saulės ir vėjo jėgainių plėtros išdėstymo specialiojo plano rengimo“.

2. **Specialiojo plano organizatorius:** Šilalės rajono savivaldybės administracijos direktorius, J. Basnavičiaus g. 2, 75138 Šilalė, tel. (8 449) 76114, faks. (8 449) 76118.

3. **Numatomo rengti teritorijų planavimo dokumento pavadinimas:** Šilalės rajono savivaldybės teritorijos alternatyvių energijos šaltinių – saulės ir vėjo jėgainių plėtros išdėstymo specialusis planas.

4. **Teritorijų planavimo rūšis:** specialiojo teritorijų planavimo dokumentas – inžinerinės infrastruktūros vystymo planas.

5. **Planavimo lygmuo:** savivaldybės lygmens specialusis planas.

6. **Planavimo objektas:** planuojama integruoti Šilalės rajono savivaldybės teritorijoje parengtus saulės ir vėjo jėgainių išdėstymo specialiuosius planus, numatyti galimas naujas teritorijas saulės ir vėjo jėgainių išdėstymui.

7. **Planuojama teritorija:** Šilalės rajono savivaldybės teritorija.

8. **Planuojamos teritorijos plotas:** 118799,00 ha.

9. **Planavimo tikslai:**

9.1. integruoti Šilalės rajono savivaldybės teritorijoje parengtus saulės ir vėjo jėgainių išdėstymo specialiuosius planus, numatyti galimas naujas teritorijas saulės ir vėjo jėgainių išdėstymui;

9.2. numatyti galimą saulės ir vėjo jėgainių įtaką gamtinei ir gyvenamajai aplinkai bei kompensacines priemones jai sumažinti;

9.3. rezervuoti teritorijas komunikaciniams koridoriams nuo saulės ir vėjo jėgainių teritorijų iki galimų prijungimo vietų;

9.4. plėtoti inžinerinę ir susisiekimo sistemą saulės ir vėjo jėgainių plėtrai užtikrinant visuomenės poreikius;

9.5. numatyti inžinerinės infrastruktūros statinių ar teritorijų apsaugos zonas, žemės sklypų pertvarkymo būdus, reglamentuoti žemės naudojimo paskirtį, įvertinant teritorijos urbanistinę struktūrą, parengtus ir rengiamus teritorijų planavimo dokumentus, esamą infrastruktūros sistemą ir kitą informaciją.

10. **Tyrimai ir galimybių studijos:** atlikti tyrimus ir galimybių studijas, reikalingus specialiojam planui parengti.

11. **Plano rengimo terminai** – specialųjį planą parengti iki 2022 m. vasario 1 d.

12. **Strateginis pasekmių aplinkai vertinimas** (toliau – SPAV): rengiamas strateginio pasekmių aplinkai vertinimo atrankos dokumentas. SPAV ataskaita rengiama pagal poreikį.

13. **Planavimo dokumento rengimo etapai:** parengiamasis, rengimo ir baigiamasis. Visos teritorijų planavimo proceso (parengiamojo, rengimo ir baigiamojo etapų) procedūros privalomai vykdomos per Teritorijų planavimo dokumentų rengimo informacinę sistemą (toliau – TPDRIS).

14. **Koncepcijos rengimas:** specialiojo plano koncepcija rengiama.

15. **Viešumo užtikrinimas:** parengiamajame etape planavimo organizatorius Lietuvos Respublikos Vyriausybės nustatyta tvarka viešai paskelbia priimtą sprendimą dėl specialiojo plano rengimo pradžios, planavimo tikslų ir planavimo darbų programą. Specialiojo plano viešinimo procedūros atliekamos supaprastinta tvarka.

Parengto plano viešinimą užtikrina planavimo organizatorius vadovaudamasis Teritorijų planavimo įstatymu, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos RespublikosVyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“ ir kitų Teisės aktų nuostatomis. Prieš teikiant planą derinti Teritorijų planavimo komisijai, reikia gauti planavimo organizatoriaus pritarimą.

16. **Derinimo procedūra:** detalųjį planą derina Teritorijų planavimo komisija per TPDRIS.

17. **Plano tikrinimas:** suderintas planas teikiamas tikrinti Valstybinei teritorijų planavimo ir statybos inspekcijai prie Aplinkos ministerijos.

18. **Plano tvirtinimas:** patikrintas planas teikiamas tvirtinti savivaldybės tarybai.

19. **Plano registravimas Teritorijų planavimo dokumentų registre:** patvirtintas planas ir Teisės aktas, kuriuo patvirtintas planas, registruojami Lietuvos Respublikos teritorijų planavimo dokumentų registre.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_